pirmosios instancijos teismui buvo aiškiai nurodyta, kokius veiksmus prašoma teismo įpareigoti atsakovą atlikti. Pabrėžia, kad teisės aktai, reglamentuojantys gatvių pavadinimų lentelių skelbimą, ne kartą buvo išaiškinti Lietuvos Aukščiausiojo Teismo (civilinių bylų skyriaus išplėstinė teisėjų kolegijos 1999 m. rugsėjo 14 d. nutartis civilinėje byloje Nr. 3K -7-268) bei Lietuvos vyriausiojo 756 administracinio teismo (2009 m. sausio 30 d. nutartis administracinėje byloje Nr. A -152/2009, 261 2009 m. rugsėjo 14 d. nutartis administracinėje byloje Nr. A -997/2009) suformuotoje praktikoje. Nurodo Konstitucinio Teismo 2006 m. rugpjūčio 8 d. nutarimą, pažymi, kad nei viena Konstitucijoje įtvirtinta nuostata neįpareigoja būtent Valstybinės kalbos įstatyme nustatyti atsakovo minimo teisinio reguliavimo, todėl negali būti pažeidžiami Konstitucijos principai ir normos. Pažymi, kad nei Konstitucija, nei Lietuvos Respublikoje galiojantys įstatymai nenumato, kad Taisyklėse turi būti nustatytas atsakovo minimas reguliavimas. Pabrėžia, kad pagal Valstybinės kalbos įstatymo 1 straipsnio 3 dalį asmenų, priklausančių tautinėms bendrijoms, teisę puoselėti savo kalbą, kultūrą ir papročius garantuoja kiti Lietuvos Respublikos įstatymai ir Seimo priimti teisės aktai. Atkreipia dėmesį, kad Administracija nepateikė argumentų, leidžiančių abejoti Konvencijos atitiktimi Konstitucijai.

Teisėjų kolegija

k o n s t a t u o j a:

IV.

Nagrinėjamoje byloje kilo ginčas dėl pareiškėjo Vyriausybės atstovo Vilniaus apskrityje 2010 m. liepos 7 d. reikalavimo Nr. 1R-22 (b. l. 3- 4) Vilniaus rajono savivaldybės administracijos direktorei pakeisti Valstybinės kalbos įstatymo neatitinkančias gatvių pavadinimų lenteles Vilniaus rajono savivaldybėje. Savivaldybių administracinę priežiūrą atlieka, tai yra prižiūri, ar savivaldybės laikosi Konstitucijos ir įstatymų, ar vykdo Vyriausybės sprendimus, Vyriausybės skiriami Vyriausybės atstovai (Savivaldybių administracinės priežiūros įstatymo 2 str. 1 d.). Prižiūrėdamas, ar savivaldybės laikosi Konstitucijos ir įstatymų, ar vykdo Vyriausybės sprendimus, Vyriausybės atstovas, kai savivaldybės administravimo subjektai nesilaiko Konstitucijos ir įstatymų, nevykdo Vyriausybės sprendimų, šio įstatymo 5 straipsnio 2 dalyje nustatyta tvarka reikalauja, kad Konstitucijos būtų laikomasi, įstatymai būtų įgyvendinti, o Vyriausybės sprendimai įvykdyti (Savivaldybių administracinės priežiūros įstatymo 4 str. 1 d. 2 p.). Savivaldybių administracinės priežiūros įstatymo 5 straipsnio 2 dalies 1 punkte įtvirtinta, kad nustatęs, jog savivaldybės administravimo subjektas neįgyvendina įstatymų, nevykdo Vyriausybės sprendimų, Vyriausybės atstovas atitinkamam savivaldybės administravimo subjektui pateikia rašytinį reikalavimą neatidėliojant įgyvendinti įstatymą, vykdyti Vyriausybės sprendimą. Vyriausybės atstovo reikalavimą savivaldybės kolegialus administravimo subjektas turi apsvarstyti artimiausiame posėdyje (bet ne vėliau kaip per 1 mėnesį), o kiti savivaldybės administravimo subjektai per savaitę nuo reikalavimo gavimo dienos. Apie priimtą sprendimą Vyriausybės atstovui turi būti pranešta per 10 dienų nuo sprendimo priėmimo dienos. Valstybinės kalbos įstatymo 14 straipsnyje nustatyta, kad oficialios, sunormintos vietovardžių lytys Lietuvos Respublikoje rašomos valstybine kalba. Šio įstatymo 17 straipsnio 1 dalyje įtvirtinta, kad Lietuvos Respublikoje viešieji užrašai yra valstybine kalba. Vyriausybės 1996 m. lapkričio 27 d. nutarimu Nr. 1395 patvirtintų Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą taisyklių 18 punkte nustatyta, jog gatvės pavadinimas gali būti vartojamas tik įregistruotas Registre. Gatvių pavadinimų lentelėse turi būti teisiškai įregistruoti (įtraukti į Registrą) pavadinimai (Taisyklių 29 p.). Valstybinės lietuvių kalbos komisijos pirmininkės 2004 m. gruodžio 2 d. rekomendacijos Nr. 14 (R - 2) 'Dėl gatvių pavadinimų sudarymo ir rašymo' 3 punkte akcentuojama, kad gatvių pavadinimai, kaip adreso sudedamosios dalys, į kitas kalbas neverčiami. Valstybinės kalbos įstatymo 18 straipsnyje